તેમણે સાંકાશ્યાના રાજા સુધન્વાને હરાવી દીધો. તેનું રાજ્ય સાંકાશ્યા નાના ભાઈ કુશધ્વજને સોંપ્યું. સીતાજીનાં લગ્ન ભગવાન શ્રીરામ સાથે થયાં હતાં. તેમનાં નાનાં બહેન ઉર્મિલાનાં લગ્ન ભગવાન શ્રીરામના નાના ભાઈ લક્ષ્મણજી સાથે થયાં હતાં. રાજા કુશધ્વજ રાજા જનકના લઘુબંધુ હતા. તેમને બે પુત્રી હતી. એ હતી માંડવી તથા બીજી હતી શ્રુતકીર્તિ. આ બંનેનાં લગ્ન રાજા શ્રીરામના નાનાભાઈ અનુક્રમે ભરત તથા શતુઘ્ન સાથે થયાં હતાં.